Тăмана евĕрлисем

Тăмана евĕрлисем  (, е Striges) - вăрманта пурăнакан çăткăн вĕçен кайăксем, унăн шутне 200 ытла шултра тата вăтам тĕс кĕрет.

 Пĕрлехи хыпарсем 
Йывăрăшĕпе 60 грамран пуçласа 3 килограмм таран пулать. Ытти кайăксенчен пысăк та çаврака пичĕпе уйрăлса тăрать. Вĕсен куçĕ пысăк, ниçталла та кускаламать, тӳрĕ кăна пăхать. Сăмса вĕçĕ кукăр авăнчăклă, вĕçĕ çекĕл евĕрлĕ. Тĕп апачĕ - шăши йышши чĕр чунсем. Сунара каçпа тухать, шăшисене куçĕпе курнинчен ытла хăлхипе питĕ лайăх илтет. Куçĕ те вĕсен питĕ çивĕч, уйрăмах инçетрине аван курать. Пăлханнă чухне тăмана куçĕпе мăчлаттарма тытăнать. Ытти кайăксем ăна юратсах каймаççĕ, тапăнса сăхма пултараççĕ. Тăманасем 20 çул таран пурăнаççĕ

 Классификацилени 
Пирĕн тăрăхра тăманасен 11 тĕсĕ пур.
Ӳхĕ
Хăлхаллă тăмана
Шурлăх тăмани
Шурă тăмана
Вăрман тăмани
Вăрăм хӳреллĕ тăмана
Пĕчĕк тăмана
Тĕк ураллă тăмана
Кил-çурт тăмани
Çерçи тăмани
Хурчка тăмана

 Анатоми уйрăмлăхĕсем 
Кĕскен пахалани: пысăк пуç, пысăк çаврака куçсем, сăмси кĕске, тискер. Çĕрле сунара тухать, шăппăн вĕçет, тĕкĕ çемçĕ, чĕрни вăрăм та çивĕч, сăнĕ тĕсĕпе асăрхама йывăр.

 Культурăра 
Тăмана — ăсчахлăх символĕ, авалхи грексен Афина туррин атрибучĕ.


 Асăрхавсем 

 Каçăсем 
 Подборка статей и видовых очерков на сайте «Пернатые хищники России» 
 World Owl Trust 
 Тăмана символикăра 
 Тăмана юратаканнисен клубĕ 


Категори:Чĕрчунсем, алфавитпа
Категори:Вĕçен кайăксен ушкăнĕсем

ru:Совообразные